sonderborg.dk

kunstudstilling „FREUNDSCHAFT LIEBE VERLUST“
2026-05-23 - 2026-06-04 | KunstPunkt, Storegade 14, Augustenborg, 6440
Annette Falk Lund udstiller på KunstPunkt Storegade 14 Augustenborg
Med udstillingen „FREUNDSCHAFT LIEBE VERLUST“
Udstillingsinfo
Periode: 23. maj – 4. juni 2026
Åbningstid: Hverdage kl. 11–16
Fernisering: Lørdag den 23. maj kl. 14–16
Kunstneren vil være til stede i udstillingsperiodens åbningstid.

Her inviterer billedkunstneren Annette Falk Lund publikum ind i et sanseligt og poetisk univers i udstillingen Freundschaft Liebe Verlust.
”En pensel dukker ned i vandglasset. En oilstick farer vild på lærredet. Et stykke tekstil kysser papiret.”
Sådan beskriver Annette Falk Lund selv sin maleproces – en konstant bevægelse mellem eksperiment, intuition og fortælling. Resultatet er fabulerende malerier og abstrakte værker, hvor natur, mennesker og følelser smelter sammen i intense farver og organiske former.
I sine værker arbejder kunstneren med oliemaling, gouache og tegning på både groft lærred og Steinpapir. Fortællingen er central – nogle gange båret af mystiske figurer, andre gange af abstraktionens linjer, strukturer og farveflader. Tegningen fungerer som et vigtigt redskab i processen og danner sammen med farverne udgangspunkt for hvert enkelt værks tema og stemning.
Annette Falk Lund er opvokset nær Leipzig og læste efter studentereksamen filosofi og historie. Efter få år som lærer stod det klart, at kunsten var hendes egentlige vej. Ophold i blandt andet Jena, Berlin og København har sat spor i hendes kunstneriske univers, hvor melankoli, erindring og længsel ofte træder frem.
Poesien spiller en væsentlig rolle i hendes arbejde. Forfattere som Hermann Hesse og Rainer Maria Rilke fungerer som kunstneriske ledsagere, og flere værker i udstillingen udspringer af Rilkes refleksioner over menneskets mange ansigter og identiteter.
KunstPunkts mange udstillingsrum giver mulighed for at opleve de forskellige sider af kunstnerskabet. I ét rum møder publikum farvestærke fortællinger på lærred, mens andre rum viser mere kaotiske og eksperimenterende abstraktioner. På første sal præsenteres blandt andet værker fra serien Lockdown, skabt under pandemien i 2021.
Under nedlukningen udfordrede kunstneren sine egne arbejdsmetoder ved at opstille benspænd inspireret af 1990’ernes dogmefilm: ingen pensler, sorte i stedet for hvide lærreder, flydende materialer og en stærkt begrænset farvepalet. Resultatet er organiske billedverdener, der leder tankerne mod både havets dyb og det ydre rum.
Annette Falk Lunds malerier kredser om empati, relationer og kærlighed – mellem mennesker og alt levende. Samtidig er værkerne drevet af en dyb fascination af farvernes evne til at vække undren, glæde og eftertanke.
Artist Talk og rundvisning
Som en del af udstillingen inviterer Annette Falk Lund publikum til Artist Talk og rundvisning gennem udstillingen, hvor kunstneren fortæller om sine arbejdsprocesser, materialer og tankerne bag værkerne.
Pinsemandag den 25. maj kl. 11.30
Lørdag den 30. maj kl. 14.00
Kunstneren vil være til stede i udstillingsperiodens åbningstid.
https://kunstpunkt.dk/event/freundschaft-liebe-und-verlust-annette-falk-lund/

Kæmpe bamsefestival
2026-05-23 10:00 - 17:00 (Europe/Copenhagen) | Universe, Mads Patent Vej 1, Nordborg, 6430
Så skal du med til bamsefestival i Universe – en hel dag dedikeret til alle jer, der elsker bamser.
Det bliver en helt særlig krammedag fyldt med sjov, grin og masser af gode oplevelser for både store og små. Rundt i parken vil du kunne møde velkendte maskotter, som glæder sig til at dele kram ud og high fives ud hele dagen.
Mød Børste – det søde, nysgerrige og til tider lidt stædige pindsvin, som du kender fra DR Minisjang. Glæd jer til showet “Børste og Sangkassen” på science scenen, efterfulgt af meet & greet hvor I kan møde det søde pindsvin helt tæt på.
Du kan også møde de ikoniske Mario Brothers, som står klar til at hilse på fans og tage billeder.
Dagen byder selvfølgelig også på en festlig maskotparade, hvor farverige figurer bevæger sig gennem parken og skaber en magisk stemning.
Og hvad er en bamsefestival uden lækkerier? Vores food-afdeling disker op med de helt særlige “bamseboller” – lækre donuts skåret over og fyldt med is og krymmel. Perfekt til en sød pause midt i alle oplevelserne!
Vi ses til en dag fyldt med kram, leg og uforglemmelige øjeblikke i Universe.

Kom med til afsløring af OPEN WINDOW på havnefronten
2026-05-23 11:00 - 12:00 | Multikulturhuset Sønderborg, Nørre Havnegade 15, Sønderborg, 6400
Lørdag den 23. maj indvier Sønderjyllands Kunstskoles andet unge talenthold LEONARDOHOLDET Urban Window – et nyt, levende udstillingsvindue midt i byrummet.
Kunstner og holdunderviser Chili Seitz har udviklet konceptet for Urban Window og sammen med eleverne skabt en 2×6 meter stor håndmalet mural. Værket fungerer som et direkte indblik i skolens kreative maskinrum og markerer starten på en ny tradition, hvor skiftende udstillinger fremover vil skabe liv og debat på søsiden af Multikulturhuset.
Fra værk til bogformat
Udover det store udendørsværk præsenterer Leonardo-holdet også denne dag deres nyeste satsning: Painting Book Volume #1. Der er tale om en såkaldt leporello – en foldbar harmonikabog på en meter, der samler elevernes værker i et format, der både er kunst og objekt i sig selv.
Det hele foregår på søsiden af Multikulturhuset med start kl. 11.00 – Sønderjyllands Kunstskole glæder sig til at præsentere byens næste generation af kunstnere – så kom glad!

Slalum & Stryg // Mejeriet
2026-05-23 20:00 - 22:00 | Mejeriet, Løngang 2, Sønderborg, 6400, Danmark
Slalum & Stryg er et banebrydende møde mellem den kompromisløse undergrundsrapper Slalum og den prisvindende komponist Simon Buhl Sørensen. I et nyskabende koncertformat udforsker de grænsefeltet mellem hiphop og klassisk musik, hvor Slalums sange genopstår i nye, akustiske fortolkninger. Musikken tager udgangspunkt i sange fra Slalums eksisterende sangkatalog, som er blevet rearrangeret til en strygerkvartet bestående af to celloer, bratsch og violin. Arrangementerne skaber et intenst og råt udtryk og åbner for helt nye musikalske lag. Slalum & Stryg er en koncertoplevelse, der udfordrer genrer og gentænker, hvordan hiphop kan lyde i et klassisk rum.
Besætning: Laura Dalum-Hansen (Vokal), Marie Hamborg (Violin), Marta Bo (Bratsch), Maiken Thunbo (Cello), Susanna Briones (Cello)

Kunst i Kirken
2026-05-25 14:00 - 2026-05-31 17:00 | Rinkenæs Gamle Kirke, Gl. Kirkevej 25, Rinkenæs, Gråsten, 6300
Flensborg Fjords Kunst og Kulturforening udstiller kunst i Rinkenæs Gamle Kirke. Kig forbi og bliv indfanget af hvad kunst kan i et kirkerum.

Læseheltene
2026-05-26 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Informationsaften om overgangsalder i Sundhedscentret
2026-05-26 18:30 - 20:30 | Sundhedscentret Sønderborg, Grundtvigs Alle 150, Sønderborg, 6400
Oplever du hedeture, søvnbesvær, og at det kan være svært at tale om overgangsalder med din omgangskreds? Er du interesseret i at høre mere om, hvad du selv kan gøre, og hvad Sundhedscentret kan hjælpe dig videre med? Så tilmeld dig denne informationsaften. Arrangeres af Sundhedscentret
Foregår på Sundhedscentret i Kantinen.
Det er gratis.
Der er plads til 50 deltagere
Ved afbud bedes du kontakte sundhedscentret, så vi kan give pladsen til en anden.
Sundhedscentret kan kontaktes på mail sundhedscentret@sonderborg.dk eller telefon 88 72 41 82

Far på færde
2026-05-27 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Sønderborg Sommer Revy Show 2026
2026-05-27 20:00 - 22:15 | Sønderborg Teater, Strandvej 1, Sønderborg, 6400
Vi har samlet et moderne revyhold – hvor alle i salen kan spejle sig – vores alderspænd går fra 29år – 68år, og så kommer holdet fra alle hjørner af showbiz – men med fællesnævneren: AT FÅ FOLK TIL AT GRINE.
Vi ser os ikke tilbage – så vi er klar til at tage Sønderborg med storm igen!
Med et spritnyt stjernehold,
Der inkluderer stjerner fra musicals, comedy og selvfølgelig revyer, er vi fast besluttet på at overraske vores publikum endnu engang.
Så glæd jer til at møde stjernerne
Thomas Eje
Ane Høghsberg
Jesper Lundgaard
Johanne Milland
Rikke Buch Bendtsen
Jeff Schjerlund
og kapelmester Ole Kibsgaard
Det bliver endnu engang Kim Ace der instruerer.

Gratis foredrag for seniorer - " Har du styr på din balance ? " - med en fysioterapeut
2026-05-28 10:00 - 11:00 | Palmosehuset, Palmose 12, Dybbøl, 6400, Danmark
Vil du lære hvordan du kan forbedre din balance og hvad du selv kan gøre – så kom til en spændende foredrag med en fysioterapeut .
Tilmelding nødvendig pga. begrænset antal pladser.
Tilmelding til Joanna Wolf på 21331787 eller e-mail jodw@sonderborg.dk

Tumlingesang
2026-05-28 11:00 - 11:45 | Biblioteket Sønderborg, Nørre Havnegade 15, Sønderborg, 6400, Danmark
Kom til en dejlig formiddag fyldt med sangglæde og nærvær
Ida Hymøller fra Sct. Marie Kirke i Sønderborg inviterer dig og din tumling ind i et musikalsk fællesskab. Vi synger os gennem den danske sangskat og højskolesangbogens smukke melodier.
Undervejs leger vi med lyde, fagter, bevægelse og dans, så både børn og voksne kan mærke musikken helt ind i kroppen.
For børn 1-4 år og deres voksne. Der skal kun trækkes billet til de deltagende børn.

Arrangementet har begrænsede pladser, og henvender sig derfor udelukkende til familier.
Dagtilbud kan med fordel deltage i “Karlas Tju-Hej”, som finder sted på alle kommunens biblioteker hen over foråret.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Åbent hus for seniorer i Palmose 12 i Dybbøl
2026-05-28 11:00 - 13:00 | Palmosehuset, Palmose 12, Dybbøl, 6400, Danmark
Sønderborg Kommune inviterer alle seniorer til Åbent Hus i Palmosehuset i Dybbøl. Her får du mulighed for at se huset og høre mere om de aktiviteter, der kan komme til at foregå i fremtiden. Vi ønsker samtidig at inddrage seniorer i udviklingen af Palmosehuset og håber derfor på mange gode idéer og ønsker fra de fremmødte.
Arrangementet er gratis og for alle seniorer, og der bliver serveret gratis kaffe med boller til deltagerne. Det er en oplagt anledning til både at kigge indenfor og være med til at forme indholdet i huset fremover.

Dansk Café - Music quizz
2026-05-28 16:30 - 18:30 | Alsion 2, 6400 Sønderborg, Alsion 2, Sønderborg, 6400
Dansk Café in Alsion (SDU Sønderborg)
​Join us for a cozy session where you can practice your Danish, meet and connect with new people and enjoy coffee and snacks. This time, Music game quizz! Everyone is welcome, whether you’re a beginner or already speak Danish!
Open for students, locals and internationals in Sønderborg.
📅28th May from 16.30
📍Alsion, SDU Sønderborg Library

Nikolaj Stokholm
2026-05-29 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

Nikolaj Stokholm (EKSTRA)
2026-05-29 21:00, 2026-05-30 18:30 | Koncertsalen Alsion, Alsion 2, Sønderborg, 6400, Danmark

Naturparkdag - Nordals Naturpark
2026-05-30 09:00 - 12:00
Velkommen til en formiddag fuld af naturaktiviteter for børn, unge og voksne i Naturpark Nordals. Vær med til alle aktiviteterne. Det er gratis.
Aktiviteterne foregår 3 steder.
Den runde bro ved Nordborg sø
– Byg din egen fiskestang
– Fisketur
– Woop Naturquiz. Husk mobilen
– Kaffe- og kagebod
Eleverne fra Friskolen Østerlund og Nordborg Sportsfiskerforening hjælper dig med at bygge og fiske.
Mjels Pumpehus
– Kom på fugletur ved Mjels sø og Bund sø med OAS og DOF Sønderjylland
– Byg din egen redekasse med naturvejlederne
– Ølsmagning ved Mjels Bryghus
– Danmarks smukkeste vinrute. Den lange, 6,5 km. Vandretur, vinsmagning ved Holm Vineri og besøg hos oldtidsbåden Hjortspringbåden. Rute: E Gavl – Dyvig – Holm Vineri – Jollmandsgaard – Hjortspringbåden.
– Flotte fossiler. Stenklubben Als gør dig klogere på sten og fossiler.
Dyvig Bådhavn
– Danmarks smukkeste vinrute. Den korte, 2,5 km. Vandretur, vinsmagning ved Holm Vineri og besøg hos Hjortspringbåden
Parkering:
Den runde bro – Søvænget, Nordborg Hus
Mjels pumpehus – Området ved Mjelsgaard, Mjelsvig Bådhavn og parkeringsplads nord for pumpehuset
Dyvig Bådhavn – P-plads Fisketegn
Hvis du er 18-65 år skal du huske at indløse fisketegn, hvis du vil fiske til Naturparkdagen.
Naturpark Nordals
Naturpark Nordals er en ud af 18 danske naturparker under Friluftsrådet. Sønderborg Kommune står bag udviklingen af Naturparken. Sekretariatet for Naturpark Nordals er arrangør af Naturparkdagen.
Læs mere om Naturparken: Link
Du har også mulighed for at komme med input til, hvordan Naturparken i fremtiden skal udvikle sig.

Fejring af X-Factor vinder Hugo på Musikskolens Festdag
2026-05-30 10:00 - 14:30 | Sønderborg Musikskole, Skovvej 16, Sønderborg, 6400, Danmark
Det bliver en fest, når Sønderborg Kommune inviterer alle til at fejre Hugo Almeida, som vandt TV 2’s X-Factor.
Sønderborg Musikskole huser mange talenter indenfor musik, dans og teater. En af dem er Hugo Almeida, som tidligere har gået på skolen og vandt den seneste X Factor-finale. Sønderborg Kommune ønsker at fejre Hugo og de øvrige talenter på musikskolen.
Det sker lørdag den 30. maj på Sønderborg Musikskole.
Fejringen foregår under musikskolens Musikskolens Festdag, som varer fra kl. 10-14.30. På dagen vil hele musikskolen summe af musik, dans og kreative aktiviteter på flere scener udenfor og indenfor på Skovvej 16, Sønderborg.
Selve fejringen af Hugo foregår kl. 13-13.30, hvor Daniel Staugaard, der er formand for Kultur-, Handel- og Turismeudvalget, vil holde en kort tale for vinderen, inden Hugo optræder med numre fra X Factor.
Hugo har tidligere været elev på Sønderborg Musikskole, og Sønderborg Kommune vil med fejringen anerkende både Hugos sejr i X Factor samt musikskolens øvrige elever. Sønderborg Musikskole har 800 elever, der går til fx musikundervisning, bandskole og ballet samt på talentlinjen og Musikalsk Grundkursus (MGK).
På Musikskolens Festdag vil man i løbet af dagen kunne opleve skolens mange orkestre, bands og ensembler, deltage i billedskole-værksted og prøve hoppeborg. Der er også salg af pølser og drikkevarer. Der er fri entré, og Sønderborg Kommune opfordrer alle til at komme og fejre Hugo samt opleve Sønderborg Musikskoles tilbud.
Fejring af ballettalenter
På Musikskolens Festdag vil to elever fra Sønderjyllands Danseakademi, som hører under Sønderborg Musikskole, også blive fejret. Det er Nelly Viktoria Mannherz og Sebastian Hellesøe, der vandt guld i kategorien Duetter 15-18 år ved den største danske balletkonkurrence, Danske Balletpris 2026.

Foto: Lasse Lagoni

Kids Tour lørdag d. 30 maj 2026
2026-05-30 10:00 - 15:00 | Apotekerhaven i Sønderborg, Kastanie Allé 8, Sønderborg, 6400, Danmark
Sønderborg Kommune og Børneulykkesfonden inviterer igen i år til Kids Tour – et sjovt og lærerigt cykelløb for børn i alderen 3–10 år.
Her kan børnene være cykelstjerner for en dag og prøve kræfter med en tryg og afmærket cykelrute, hvor det ikke handler om at vinde, men om at være med 😊
Dato: lørdag d. 30. maj 2026
Sted: Apotekerhaven, Sønderborg
Tid: Kl. 10.00–15.00
Pris: EARLY BIRD 25 kr. + gebyr med koden KTEARLYBIRD frem til 30. marts
Herefter 50 kr. + gebyr pr. barn. Alle deltagende børn får startnummer, medalje og goodiebag.
Tilmeld dit barn her: Kids Tour i Sønderborg | Safeticket
Pladserne er begrænsede – så skynd jer at sikre en plads.
Kids Tour er for hele familien. Før, under og efter løbet er der gratis aktiviteter og underholdning i eventområdet.
Vi glæder os til en dag med cykelglæde, fællesskab og masser af smil 😊

Nordborg Ringridning
2026-05-30 11:30 - 17:00 | luffes plads, Nordborg, Luffes plads 5, Nordborg, 6430
Traditionel afholdelse af det årlige ringridning i Nordborg, med optog igennem byen ca. kl. 11.30, med Sønderborg Garden og rytterne, med mulighed for gratis pølsebord i teltet (ved køb af en valgfri genstand i baren), med stemningsmusik fra Knold og Tot, og pølsevogn på pladsen.

Workshop: Visuel poesi
2026-05-30 13:00 - 16:00 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer til en workshop med visuel poesi.
Leg med ord, billeder og betydning på denne kreative workshop.
Sammen med kunstner Merete Mø eksperimenterer vi med forskellige former for erasure poetry og ordmosaik – poetiske udtryk, hvor nye digte og fortællinger vokser frem af gamle tekster i en sanselig og legende skriveproces.
Vi genbruger ord og sætninger fra kasserede bøger, aviser og magasiner og skaber unikke digte og visuelle værker ved at viske ud, fremhæve, klippe og kombinere. Fokus er på både det visuelle og det sproglige, hvor tekst bliver til kunst, og poesi får form og farve.
Workshoppen kræver ingen erfaring – kun lysten til at lege med sprog, tekst og billede.
Merete Mø har specialiseret sig i bogkunst, visuel poesi og tekstbaseret kunst. Hun arbejder med metoder som erasure poetry, cut-up, ordmosaik og collage og skaber værker, der undersøger sprogets materialitet og bogens form. Hendes kunstneriske praksis tager afsæt i genbrugte tekstmaterialer, som transformeres til nye betydningslag og æstetiske
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

ORDRIG - Sønderjyllands Bogfest
2026-05-30 13:00 - 16:00 | Biblioteket Sønderborg, Nørre Havnegade 15, Sønderborg, 6400, Danmark
Litteraturen rykker ud i det fri, når Biblioteket Sønderborg inviterer til ORDRIG – Sønderjyllands Bogfest, en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Program:
Kl. 13.00 Velkommen
Kl. 13.00 Workshop: Visuel poesi
Kl. 13.05 Musik
Kl. 13.20 Nana Fatou læser op fra sin digtsamling Toubab
Kl. 13.35 Birgit Bork Mathiesen, Karen Schink og de meget sære venner
Kl. 13.55 Kasper H. Andersen fortæller om Danevirke
Kl. 14.25 Forfattersamtale med Pernille Schou
Kl. 14.40 Influencernes yndlingsbøger
Kl. 15.00 Foredrag om E spritte og de glade dage på Flensborg Fjord
Kl. 15.20 Bliv klogere på Sønderborgs litterære lydvandringer, SPOR
Kl. 15.50 Musik
Gratis – mød bare op
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Nana Fatou læser op fra sin digtsamling "Toubab"
2026-05-30 13:20 - 13:35 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer Nana Fatou til at læse op fra sin digtsamling “Toubab”.
Den debuterende digter, Nana Fatou, læser op af digtsamlingen Toubab.
Toubab udkommer i foråret 2026.
I Toubab følger vi et jeg på en rejse, hvor grænserne for familie, venskab, økonomi og privilegier sættes på prøve. Undervejs dukker minderne om en lillebror op — en, der skulle have været med, men som mangler.
Nana Fatou, som er opvokset i Sønderborg, færdiggør sin uddannelse på Forfatterskolen i København i sommeren 2026. Efter gymnasietiden gik hun på Forfatterakademiet på Biblioteket Sønderborg.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Birgit Bork Mathiesen og Karen Schink: Meget sære venner
2026-05-30 13:35 - 13:55 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer Karen Schinks og Birgit Bork Mathiesen til fortælle om deres børnebog “Meget sære venner”.
Det hele begyndte med Karen Schinks finurlige akvareller af dyr. De inspirerede Birgit Bork Mathiesen til at digte videre, og snart voksede fortællingen om de meget sære venner frem. Meget sære venner er en børnebog om, hvordan nogle venskaber opstår, hvor man mindst venter det – og at nogle venner tør mere, når de er sammen. Birgit Bork Mathiesen og Karen Schink har kendt hinanden siden barndommen og delte allerede i gymnasiet en passion for kreativitet.
Karen, tidligere folkeskolelærer, og Birgit, pensioneret psykolog og tidligere lektor ved Københavns Universitet, genoptog deres venskab under coronanedlukningen, hvor de fandt glæde i at male og skabe historier sammen. Det kreative makkerpar fortæller om tilblivelsen af historien om stormmågen Åge og skovmusen Hasse, om akvarellerne, der er inspireret af Sønderskoven og kystlinjen omkring Als. Bogen er en fortælling om, hvordan et umage venskab kan sige noget universelt om behovet for fællesskab.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Danevirke
2026-05-30 13:55 - 14:25 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer Kasper H. Andersen til at fortælle om Danevirke.
Målet med Danevirke, Nordens største forhistoriske forsvarsanlæg, var et værn mod danernes fjender fra syd. Myten fortæller, at det var Thyra Danebod, der tog initiativet til det første spadestik, men byggeriet af hovedvolden begyndte allerede i 400-tallet – og blev siden videreført af blandt andet valdemarerne i 1100-tallet, de nationalliberale i 1800-tallet og til sidst nazisterne under 2. verdenskrig.
Til Kasper H. Andersens foredrag kan du blive klogere på det imponerende fæstningsværk, der mistede sin militære værdi, men aldrig sin symbolske kraft. Kasper H. Andersen er ph.d. i historie på Moesgaard, hvor han beskæftiger sig med vikingetiden og middelalderen, og han er forfatter til bogen Danevirke, den 93. bog i serien 100 danmarkshistorier. I bogen fremlægger Kasper H.
Andersen ny viden om anlæggets dybe historiske betydning og sætter ikke mindst dets forskellige byggefaser ind i en større, europæisk kontekst.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Forfattersamtale med Pernille Schou
2026-05-30 14:25 - 14:40 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer til en forfattersamtale med Pernille Schou.
Mord, hemmeligheder og en verden i forandring. I Pernille Schous medrivende og historiske krimiserie rejser vi med den tidligere krigssygeplejerske Vera Lund og kriminalkommissær ved Scotland Yard, Arthur Holland, til Genforeningens brændpunkter.
I første bind, Mord i delegationen, befinder vi os i 1919, lige efter 1. verdenskrig, hvor vi følger den danske delegation af betydningsfulde slesvigere, rigsdagsmedlemmer og erhvervslivets absolutte top på deres afgørende rejse til Paris, hvor Versaillestraktaten er under forhandling. Andet bind, Liget i labyrinten, handler om tiden op til afstemningen om den nye grænse i 1920 og udspiller sig i Flensborg og Sønderjylland. I marts 2026 udkommer tredje bind, Vidnet i vogn 12, hvor vi følger det umage efterforskningspar gennem de højspændte begivenheder under påskekrisen i 1920, hvor Danmark er på kanten af revolution og Flensborg-spørgsmålet splitter befolkningen.
Forfatter og historiker Pernille Schou fortæller om arbejdet med de historiske krimier, hvor hun kombinerer sin store kærlighed til den klassiske krimi med sin passion for research og de små, skæve historier i den store fortælling. Pernille Schou modtog Det Danske Kriminalakademis pris for Bedste Historiske Krimi for debuten Mord i delegationen.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.

Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Influencernes yndlingsbøger
2026-05-30 14:40 - 15:00 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer to af Sønderborgs helt egne boginfluencers.
To af Sønderborgs helt egne boginfluencers, Helle Lund, @the_bog_ho og Lene Hviid Petersen, @lenes_books, nfortæller om nogle af deres yndlingsbøger, som de har læst og anmeldt gennem tiden.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

Fælleskoncert med Sønderjysk Pigekors Koncertkor og Sankt Annæ Pigekor
2026-05-30 15:00 | Christianskirken, Sønderborg, Ringgade 102, Sønderborg, 6400, Danmark
Oplev to fantastiske kor, når de optræder sammen og hver for sig i denne gratis fælleskoncert i Christianskirken.

E spritte: glade dage på Flensborg Fjord
2026-05-30 15:00 - 15:20 | Biblioteket Sønderborg, Nørre Havnegade 15, Sønderborg, 6400, Danmark
ORDRIG – Sønderjyllands Bogfest inviterer Henrik Ingemann til at fortælle E spritte og de glade dage på Flensborg Fjord.
Der lugtede af hav, smørrebrød og toldfri sprit, når bådene lagde til i Sønderborg havn. I tre årtier var smør- og spritbådene en del af byens puls. De var en flydende forlængelse af det lokale liv, hvor både pensionister, søfolk og unge mennesker delte drømmen om billig øl og eventyr på fjorden.
Forfatter Henrik Ingemann fortæller den fantastiske historie om E spritte, der satte sit præg på Sønderborg og Flensborg Fjord.
Det er en fortælling om smuglerbukser, sømandskrige og stor fortjeneste – men også om fællesskab, frihed og en tid, hvor havnen
aldrig lå stille.
Kom til et oplæg fuld af historier, grin og gensyn med en epoke, der stadig sitrer i den lokale hukommelse.
Gratis – mød bare op
ORDRIG
Sønderjyllands Bogfest
Litteraturen rykker ud i det fri, når Biblioteket Sønderborg inviterer til en festlig dag fyldt med litterære ildsjæle, fængslende oplæg og hygge ved havnekanten.
Lokale forfattere og udgivere præsenterer et stort udvalg af bøger og litteratur, som kan købes på dagen. Her vil der være rig mulighed for at opdage nye litterære stemmer og støtte lokale forfatterskaber, og du vil møde både digte og romaner såvel som fagbøger og historiske værker. Der vil desuden være et særligt fokus på bøger om Sønderjyllands særlige historie, skrevet af forfattere fra nær og fjern.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.
